ઉનાળાના વેકેશનની નિરાંતને કારણે પ્રિયા સાથે વાત કરવાનો પૂરતો સમય હતો. પણ વાત શું અને કેમ કરવી તે વિચાર કરવા છતાં સૂઝતુ નહોતુ. મામાને ત્યાંથી એ પાછી આવીને મને ભેટી. મને એવુ લાગ્યુ જાણે એ વ્હાલ લેવા નહી આપવા આવી હોય. માઈક ની એમાં જીવનભરની ભાગીદારી માટે મારે તૈયારી કરવાની હતી. એક અજાણ્યા અમેરીકન છોકરા પર મારી વ્હાલી પુત્રીની સંભાળનો મારે વિશ્વાસ કરવાનો હતો. જ્ઞાતી અને ધર્મના વાડાઓ કૂદાવીને વસુધૈવકુટુંબકમ્ ના વિચારોને પુસ્તકમાંથી જીવનમાં ઉતારવાની ક્ષણ ઘણી કપરી લાગી.